钦定古今图书集成/理学汇编/文学典/第155卷 > 吴讷文章辩体 > 《箴》
## 钦定古今图书集成/理学汇编/文学典/第155卷 > 吴讷文章辩体 > 《箴》

按许氏《说文》：“箴，诫也。”《商书盘庚》曰：“无或敢伏小人之
攸箴”盖！箴者，规诫之辞，若箴之疗疾，故以为名。古有
《夏》《啇》二箴，见于《尚书大传》解、《吕氏春秋》，而残缺不全。
独周太史辛甲命百官官箴《王阙》，而虞氏掌猎为《虞
箴》，其辞备载《左传》。后之作者，盖本于此。东莱云：“凡作
箴须用《官箴》《王阙》之意，箴尾须依《虞箴》‘兽臣司原，敢
告仆夫’”之类，大抵箴铭赞颂，虽或均用韵语，而体不
同。箴是规讽之文，须有警诫切劘之意。